ועדת הכספים, כנסת 23, פרוטוקול מספר 199, 2020-12-08 10:17

משה גפני: בוקר טוב.

משה גפני: אני פותח את ישיבת ועדת הכספים.

משה גפני: על סדר היום הצעת חוק דחיית מועד תשלום מסים בעת מצב מיוחד בעורף (תיקוני חקיקה), התש"ף-2020, פ/1053/23.

משה גפני: קיימנו שלוש ישיבות בנושא.

משה גפני: שגית, קיבלת תשובות?

שגית אפיק: לא.

שלמה קרעי: אפשר הצעה לסדר?

משה גפני: כן.

שלמה קרעי: נושא ראשון הוא נושא שדיברנו עליו אבל אני רוצה שוב להעלות אותו.

שלמה קרעי: עסקים חדשים שנפתחו ממארס 2020 ולא נמצאים בשום מתווה ולמעשה גם בתקופת הסגר הם נדרשים לשלם ארנונה.

שלמה קרעי: גם משלמים ביטוח לאומי וגם משלמים ארנונה ולא ברור למה.

שלמה קרעי: אם אתה לא מפצה אותם כי אין להם מחזור להשוות אליו ואתה לא יודע מה המחזור שלהם, אבל מה שייך פטור מארנונה?

שלמה קרעי: עסקים שנמצאים בסגר ולא פתוחים, צריך לתת להם פטור מארנונה ולא לדרוש מהם תשלום ביטוח לאומי , כמו עסקים שנפתחו ב-2020 ולא נותנים להם כל מענק, גם אותם עסקים שהם מעל 400 מיליון שקלים, עסקים גדולים, שסגורים בתקופת הסגר כמו למשל מכוני כושר, כל מיני מקומות שהם סגורים לגמרי בתקופת הסגר כבר למעלה מחודשיים, עד היום, ומשלמים לרשויות כרגיל ארנונה.

שלמה קרעי: לא מפצים אותם בפיצוי כלשהו על ההוצאות הקבועות, אבל לפחות לא לדרוש תשלום.

שלמה קרעי: הנושא השני הוא התמרוץ והפיתוח של המוכשר.

שלמה קרעי: עבר שבוע.

משה גפני: אתמול ישבתי עם האוצר.

משה גפני: עוד אין לי תשובה.

משה גפני: אתה צודק.

משה גפני: זה המצב.

משה גפני: אין כתובת ואין כלום.

משה גפני: בסדר, אני מסכים אתך.

משה גפני: אתמול ישבתי אתם.

שלמה קרעי: אם לא תהיה תשובה, אז בחוק הבא שלהם נכניס להם את זה.

משה גפני: בסדר.

משה גפני: החוק הבא.

משה גפני: אני עוד לא יודע מה החוק הבא.

משה גפני: מה שאתה אומר, זה נכון, אני אתך, כולנו אתך בעניין הזה ונעמוד על המשמר.

משה גפני: אם אכן יגיע משהו שנוכל לעצור אותו, זה מה שנעשה.

משה גפני: אני רואה שהגיע דיון מהיר בנושא זכאותם של עסקים קטנים שנפתחו בשנת 2020.

משה גפני: יכול להיות שאני אקיים את הדיון בשבוע הבא.

משה גפני: עוד נראה.

שלמה קרעי: לפחות לגבי פטור מארנונה, שלא ישלמו ביטוח לאומי כשהם סגורים, גם קטנים וגם גדולים שלא מקבלים כלום.

שלמה קרעי: לא צריך לגבות מהם תשלום כשהם סגורים, כשאנחנו סוגרים אותם.

משה גפני: רשות המסים, יש לכם עמדה?

גיא גולדמן: בנושא הארנונה, נציגי אגף התקציבים הרלוונטיים לא כאן.

גיא גולדמן: אנחנו לא עוסקים בארנונה.

גיא גולדמן: לדעתי הם פטורים אבל אני לא בטוח.

שלמה קרעי: הם לא פטורים.

שגית אפיק: לדעתי זאת הסמכות של שר הפנים.

ינון אזולאי: ה-2.8 מיליארד שקלים שאישרנו, זה היה בסוף שנה.

שגית אפיק: בדיוק.

שגית אפיק: זה היה אמור להיות בשביל זה.

שלמה קרעי: לעסקים חדשים שנפתחו ב-2020? לא.

שלמה קרעי: הרי הם בודקים את המחזור.

שלמה קרעי: הם בודקים אם יש להם ירידה במחזור בהשוואה לשנה שעברה.

ינון אזולאי: הכלל אומר לכל מי שמקבל פיצוי מרשות המסים, יכול לקבל.

ינון אזולאי: זה נכון.

שלמה קרעי: לא סביר שגובים מהם ארנונה כשהם סגורים כמה חודשים.

שגית אפיק: אתם יכולים לתת אישור?

שגית אפיק: הארנונה לא קבועה בחוק.

שגית אפיק: אתם יכולים לתת אישור לעסקים חדשים מהסוג הזה?

שגית אפיק: יש פטור מארנונה, פשוט ברגע שזה עסק חדש, הוא לא יודע להוכיח.

משה גפני: אין לו אישור.

שלמה קרעי: אין לו מחזור משנה קודמת.

גיא גולדמן: ב-2020 עשינו כל ירידת מחזור.

ינון אזולאי: בתקנה של משרד הפנים שהוצאה כתוב שזכאי לקבל ארנונה מי שמקבל פיצוי מרשות המסים.

שלמה קרעי: מי שפתח ממארס, הוא לא מקבל פיצוי.

שלמה קרעי: אני לא מבקש פיצוי, אל תפצה אבל אל תגבה מהם ארנונה כשהם סגורים שלושה חודשים.

שגית אפיק: השאלה אם אתה יכול לתת איזשהו מסמך לעסקים האלה כדי שהם יוכלו ללכת אתו לקבל את הפטור מארנונה.

שגית אפיק: את זה אתם צריכים לבדוק.

גיא גולדמן: אני אבדוק.

שגית אפיק: ותיתן תשובה?

משה גפני: הוא לא ייתן תשובה.

משה גפני: את קיבלת תשובות?

שגית אפיק: לא.

שגית אפיק: הם נשארו בעמדות שלהם.

שגית אפיק: הם לא נתנו לי תשובה כן או לא.

שגית אפיק: גם לא קיבלתי תשובה על העמדות שלהם.

ינון אזולאי: הצעה לסדר.

ינון אזולאי: אתמול פנו אלי, ונראה לי שנגענו בזה באחד הדיונים שלנו כאן, שהעמותות שהגישו דוחות עד ה-30 ביוני, היו צריכים להגיש דוחות כדי לקבל ניהול תקין והגישו קצת אחרי כן בגלל הקורונה, כל הסיפור של הקורונה, פסלו אותם מלקבל את הניהול התקין.

ינון אזולאי: יוצא שבגלל זה הן מפסידות היום תמיכות בעיריות ובכל מקום אחר.

ינון אזולאי: צריך לתת את הדעת על זה כי היה כאן דיון ונגענו בניהול תקין, אמנם לא בדיוק בזה אבל רשם העמותות, אני חושב, שגם שם צריך לעשות הארכת מועדים בנושא של הגשת הדוחות כדי לקבל ניהול תקין.

משה גפני: אתה מכיר מקרים כאלה?

ינון אזולאי: אני כאן מול המחשב.

ינון אזולאי: מקרה שפנו אלי והבנתי שזה לאו דווקא הם אלא יש עוד כמה כאלה ואתמול התחלנו לקבל פניות שהחזירו להם בימים אלה תשובה שהם לא זכאים לקבל ניהול תקין.

משה גפני: באחת הישיבות היו המוסדות האלה וזה כן הסתדר.

ינון אזולאי: כן.

ינון אזולאי: אבל עכשיו פנתה אלי עוד עמותה, נתיבות החסד.

ינון אזולאי: צריך גם שם לעשות הארכת מועדים.

ינון אזולאי: לא יכול להיות שבמקום כזה, גם אם נתנו שלושה חודשים, בעצם כולנו מגיעים להארכת מועדים של עוד שלושה חודשים ועוד שלושה חודשים.

ינון אזולאי: אני חושב שהיה ראוי ונכון לתת את ההארכה הזאת.

משה גפני: אם אפשר לפנות אליהם, בגלל הארכת המועד.

שגית אפיק: תעביר את הפניות.

שגית אפיק: אין בעיה.

שלמה קרעי: שלחת את המכתב לשר החינוך החדש?

שלמה קרעי: המכתב על המוסדות המוכרים.

שלמה קרעי: אמרת שתשנה את השם של השר ותשלח מחדש.

משה גפני: כן.

משה גפני: בטח.

שלמה קרעי: תשובה לא קיבלנו.

טמיר כהן: ממשרד הכלכלה, הם צופים ב-זום, יש מישהו שרוצה להתייחס לארנונה.

משה גפני: תכף אני אתן לה.

אלכס קושניר: גם אלי פנו אנשים שהם שכירים בעלי שליטה.

אלכס קושניר: כשאתם עושים חישוב לעניין המענק, לעניין המחזור, אתם לוקחים בחשבון גם רווחים של החברה שלהם, שהם לא משכו דיבידנד.

אלכס קושניר: השאלה אם זה צודק ונכון.

אלכס קושניר: הכסף נשאר בחברה.

אלכס קושניר: הכסף לא אצל הבן אדם.

אלכס קושניר: למה אתם עושים את זה?

גיא גולדמן: לוקחים לעניין מה?

אלכס קושניר: הזכאות למענק.

גיא גולדמן: איזה תנאי ספציפי מופיע שם ונלקח לגביו מס?

גיא גולדמן: איזה תנאי בחוק נבדק ומה לוקחים לגביו?

גיא גולדמן: אני לא מבין.

אלכס קושניר: אתם מחשבים הכנסה.

אלכס קושניר: עד 640,000 שקלים בשנה אתם נותנים מענק לשכירים בעלי שליטה.

גיא גולדמן: סוציאלי.

אלכס קושניר: מענק סוציאלי.

אלכס קושניר: כשאתם עושים את חישוב ההכנסה, אתם לוקחים בחשבון גם רווחי החברה שדלא נמשכו כדיבידנד.

אלכס קושניר: למה אתם עושים את זה?

אלכס קושניר: הכסף נשאר בחברה ולא אצל הבן אדם.

גיא גולדמן: שכירים בעלי שליטה כמובן מחוברים אחד לשני.

גיא גולדמן: הוא יכול למשוך את זה בכל רגע.

גיא גולדמן: זה מקרי ואקראי אם בן אדם משך.

גיא גולדמן: אל תשכח שזה מיוחס לאותו בן אדם.

גיא גולדמן: זה חלקו של האדם הזה.

גיא גולדמן: אם אני זוכר טוב.

גיא גולדמן: אם למשל יש חמישה בעלי מניות, אז חלקו של אותו שכיר בעל שליטה ספציפית.

גיא גולדמן: חשוב לציין את זה.

גיא גולדמן: אם היינו באים ואומרים שזה כלל ההכנסה, לא היינו אומרים חלקו אלא היינו סופרים את כלל רווחי החברה, לכאורה היה כאן טעם לפגם אבל אמרנו חלקך ברווחים שלא נמשך.

אלכס קושניר: ברור שאתם לא עושים את החישוב של כולם, ברור שזה החלק שלו, אבל יש לו חברה שגם היא כנראה נמצאת בקשיים, הבן אדם לא מושך דיבידנד מהחברה כדי להציל את החברה, כדי להשאיר את הכסף בחברה ולנסות לשרוד את הזמן הזה ואתם, מה שאתם גורמים לו לעשות – אתם מתמרצים אותו למשוך את הכסף מהחברה לצריכה הפרטית שלו.

גיא גולדמן: אמרתי בדיונים קודמים שבעיניי – ואני לא היחיד שחושב כך – האוכלוסייה של שכירים בעלי שליטה, היא האחרונה שיכולה להתלונן על בעיות במענק הסוציאלי.

גיא גולדמן: המספרים מדברים.

אלכס קושניר: אתה מאיים?

אלכס קושניר: אני לא מבין.

אלכס קושניר: אתה מאיים?

גיא גולדמן: לא.

גיא גולדמן: ממש לא.

גיא גולדמן: מה זה מאיים?

גיא גולדמן: אתה שואל אותי שאלה ואני עונה לך.

גיא גולדמן: אני אומר לך שלשכירים בעלי שליטה אין שום סיבה להתלונן על חבילת הסיוע שלהם בקורונה.

גיא גולדמן: אם אתם רוצים, אפשר לקיים על זה דיון.

משה גפני: זאת הצעה לסדר.

שלמה קרעי: אלכס, זה גם לא סביר.

שלמה קרעי: תגיד לו שיש מענק סוציאלי, הוא לא ייקח משכורת והוא יקטין את המשכורת שלו, ישאיר את הכסף וימשוך אותו בעוד שנתיים.

שלמה קרעי: אני מנסה להבין מה ההיגיון.

אלכס קושניר: הם עושים את זה על בסיס המחזור של שנת 2019 כשעוד לא הייתה קורונה.

אלכס קושניר: הבן אדם השאיר כסף בחברה כי הוא רצה להשקיע, רצה להתפתח וכולי.

אלכס קושניר: עכשיו אנחנו בתקופת הקורונה, החברה שלו נפגעה והוא רוצה להשאיר את הכסף כדי שהחברה תשרוד.

אלכס קושניר: הם מתמרצים אותו כדי לקבל את המענק הסוציאלי.

משה גפני: תודה.

משה גפני: זאת הצעה לסדר.

משה גפני: ממשרד הכלכלה, לגבי ארנונה.

איתמר גזלה: שלום אדוני היושב ראש, אני מהסוכנות לעסקים קטנים, משרד הכלכלה.

איתמר גזלה: אנחנו אלה שמתפעלים את הבקשות להנחה מארנונה.

איתמר גזלה: אני רוצה לומר בקצרה שההנחה בארנונה היא על בסיס תקנות שר הפנים וכיום התקנות מאפשרות רק למי שקיבל מענק הוצאות קבועות, כולל החדשים של ינואר-פברואר 2020.

איתמר גזלה: מעבר לזה, בשביל שנוכל להכניס גם את החדשים, זה מצריך תיקון התקנות.

משה גפני: תודה רבה.

משה גפני: אנחנו נצטרך לדון בנושא העסקים הקטנים.

משה גפני: לא קיבלת תשובות לגבי הנוסח הזה.

שגית אפיק: לא.

משה גפני: יש לכם עמדה לגבי הנייר שהופץ על ידי הלשכה המשפטית?

שגית אפיק: נעבור סעיף סעיף והם יתייחסו.

משה גפני: כן.

משה גפני: נקריא כי אני הולך להצביע.

שגית אפיק: הסעיף הראשון הוא למעשה סעיף שדיברנו עליו, סעיף שייתן שיקול דעת לדחות את המועדים למנהל רשות המסים לתשלום מס או לתשלום מקדמה.

שגית אפיק: זה סעיף כללי.

שגית אפיק: הוא מחליף את הרציונל שהיה בהצעת החוק הפרטית המקורית שביקשה לאפשר דחיית מועדים במצב מיוחד בעורף.

שגית אפיק: הוועדה השתכנעה מעמדת משרד הביטחון שיש קושי בכריכה בין ההכרזה על מצב מיוחד בעורף לבין הארכת מועדים וזה עלול לייצר איזשהו חשש ולכן עברנו לסעיף שהוא הרבה יותר כללי ונותן סמכות.

שיר שפר: הצעת חוק דחיית מועד תשלום מסים בעת מצב מיוחד בעורף (תיקוני חקיקה), התש"ף

שיר שפר: -2020

שיר שפר: בלי לגרוע מהוראות כל דין, מנהל רשות המסים רשאי להאריך כל מועד לתשלום מס, כולו או מקצתו, או כל מועד לתשלום מקדמה, כולה או מקצתה, לפי דיני המס, לתקופה שימצא לנכון, אם מצא כי מתקיימות נסיבות שלנישום לא הייתה שליטה עליהן.

שיר שפר: החלטה כאמור יכולה להינתן לגבי סוגי נישומים או נישומים באזור מסוים.

שגית אפיק: יש לכם עמדה?

גיא גולדמן: אנחנו נסתפק במה שמירי סביון אמרה בדיון הקודם.

גיא גולדמן: אנחנו חושבים שלתקן היכן שלא נדרש תיקון, זה דבר שיגרום לתקלות.

גיא גולדמן: אנחנו מקווים שנצליח לשכנע את הוועדה לקראת הקריאה השנייה והשלישית להוריד את זה.

משה גפני: איזו תקלה יכולה להיות?

משה גפני: אתם מקבלים את הסמכות כמו שיש לכם היום.

גיא גולדמן: מה זה אירוע מיוחד, מה זה יחליט שהמנהל לא.

משה גפני: תחליטו.

משה גפני: כתוב כאן 16 פעמים שיקול דעת.

גיא גולדמן: כוונתכם טובה.

משה גפני: אם כוונתנו טובה, אז נאשר את זה.

משה גפני: אנחנו מדברים על קריאה ראשונה.

שגית אפיק: זו סמכות רחבה יותר ממה שיש היום.

שגית אפיק: היום יש סמכות ספציפית לפקיד שומה.

שגית אפיק: זו סמכות שגם מסתכלת על אזור ועל שיקולים יותר קטנים.

גיא גולדמן: אנחנו חושבים שהתועלת אל מול הפוטנציאל לעשות בלגן, לא מצדיקה את ההוראה.

משה גפני: בסדר.

שגית אפיק: סעיף 2 הוא תיקון ביחס למענק לעידוד תעסוקה וזה מאריך את המועדים להגשת בקשות עד 31 בדצמבר 2020.

שגית אפיק: זה תיקון שהוא מעט רטרואקטיבי כיוון שכבר היום רשות המסים, רשות התעסוקה, מאפשרות להמשיך להגיש את הבקשה.

שגית אפיק: אני מבינה שלזה אתם מסכימים.

שגית אפיק: נכון?

גיא גולדמן: מסכימים.

שגית אפיק: כבר 31 בדצמבר מתחיל להתקרב ואולי צריך להאריך את זה מעבר.

משה גפני: עבר שבוע מאז הסכמתם.

משה גפני: אתם יכולים לחזור בכם.

שיר שפר: תיקון חוק מענק לעידוד תעסוקה

שיר שפר: סעיף 6(א) לחוק מענק לעידוד תעסוקה, כנוסחו בחוק זה, יחול גם על בקשה שביום תחילתו של חוק זה חלף המועד להגשתה לפי סעיף 6 לחוק האמור.

גיא גולדמן: בסדר.

גיא גולדמן: אחרי קריאה ראשונה, אני חושב שכדאי להידרש לתיקון של סעיף 38, אם במקרה הכנסת תתפזר.

משה גפני: אין בעיה.

משה גפני: אנחנו לא צריכים לדבר על זה עכשיו.

משה גפני: אני נגד בחירות ואני לא מדבר על בחירות כי אחרת הכנסת לא תתפקד בכלל כי כל כמה חודשים יהיה דיון על בחירות.

ינון אזולאי: יש לי הערה לסעיף 2(א).

ינון אזולאי: הייתי מבקש לדעת מלשכת התעסוקה כמה הגישו, על מנת שנדע.

ינון אזולאי: אולי זה באמת לא מספיק אפילו עד דצמבר.

ינון אזולאי: תמיד אומרים לנו שיש צפי לעוד כך וכך עסקים שיגישו.

ינון אזולאי: אם עדיין אין מספיק זמן, אולי צריך לתת להם עוד חודשיים.

ינון אזולאי: יש את רשות התעסוקה ויש את שימור העובדים.

ינון אזולאי: יש כאלה שרוצים לעבור לשימור עובדים אבל אומרים לו שהוא הגיש לזה והוא לא יכול לחזור.

שגית אפיק: העלו את זה בישיבה הקודמת נציגי לשכת רואי חשבון.

שגית אפיק: לאפשר עוד דחייה של חודשיים כפי שהם ביקשו, זה היה נראה לנו מוגזם מדי.

ינון אזולאי: אבל אם יש את הנתונים, ואז ביקשנו ולא היה, שבאמת צפויים להגיש עוד הרבה, יכול להיות שזה כבר לא מוגזם לתת עוד חודשיים.

משה גפני: יש מישהו מרשות התעסוקה?

טמיר כהן: כן.

טמיר כהן: דוד משען ואופיר פינטו.

אופיר פינטו: כן.

אופיר פינטו: שלום.

ינון אזולאי: אנחנו מבקשים לדעת נתונים, כמה הגישו גם מבחינת מספר עסקים, כמה כסף נוצל ולפי הערכה שלכם כמה עוד עתידים להגיש.

אופיר פינטו: ניתן את מלוא הנתונים.

אופיר פינטו: עד כה הגישו 61,400 מעסיקים בקשה למענק, מתוכם אושר לתשלום מענק ל-56,000 מעסיקים.

אופיר פינטו: מבחינת העובדים, הוגש מענק בגין 507,800 עובדים, מתוכם אושר כבר 410,200 עובדים.

אופיר פינטו: מבחינת סכומים, אישרנו מענק לתשלום של 1.47 מיליארד שקלים, מתוך זה כבר שולם למעסיקים בפועל 1.46 מיליארד.

אופיר פינטו: הפער בכסף נובע בעיקר מחשבונות בנק שלא מעודכנים ברשות המסים.

ינון אזולאי: למתי זה נכון?

אופיר פינטו: ממש להבוקר.

אופיר פינטו: לפני שעתיים.

אופיר פינטו: אתם שאלתם האם הזמן הזה יספיק או לא יספיק.

אופיר פינטו: נאמר שאלינו כבר הגיעו מעל 200 בקשות של מעסיקים שלא הכירו את המענק לפני והתחילו להגיש רק בחודשים אוגוסט וספטמבר.

אופיר פינטו: חלק לא קטן מהם פספסו גם את חודש יוני וגם את חודש יולי.

אופיר פינטו: אנחנו נמצאים אתם בקשר ומעדכנים אותם בפניות האישיות שהגיעו אלינו.

אופיר פינטו: אנחנו עוד רוצים לצאת בקריאה לכל האנשים כדי שימצו את הזכויות שלהם.

אופיר פינטו: גם הכנו רשימות של מעסיקים שאנחנו יודעים שיש להם עובדים שהוצאו לחל"ת והם חזרו לחל"ת.

ינון אזולאי: בכמה עסקים כאלה מדובר?

ינון אזולאי: כמה עסקים שיש לכם את הרשימות ואתם יודעים להעריך אותם?

אופיר פינטו: יש לנו בסביבות 3,000 מעסיקים.

אופיר פינטו: לפי הרישומים שלנו לא מיצו זכויות.

אופיר פינטו: יכול להיות שלא מיצו את הזכויות שלהם ובגין זה אנחנו נצטרך לפנות אליהם.

משה גפני: ינון, אם אתה תראה שינוי בין הקריאה הראשונה לשנייה והשלישית.

משה גפני: ממשיכים בהקראה.

שגית אפיק: סעיף 3, זה הסעיף של מס הרכישה.

שגית אפיק: זה הסעיף שהוא הכי הרבה במחלוקת.

שגית אפיק: אני אומר שסעיף 4 הוא סעיף שמוסכם עליהם.

שגית אפיק: גם הקראנו אותו הקודמת.

שגית אפיק: נדמה לי שאין שינוי בנוסח שלו.

משה גפני: עבודה מועדפת.

שגית אפיק: כן.

שגית אפיק: סעיף 5 זה הסעיף שעוסק בהלוואות לבנק חברתי.

שגית אפיק: סעיף 3, למעשה התיקון שלו הוא לעניין מס רכישה.

שגית אפיק: בישיבה הקודמת הוועדה ביקשה לקבוע שני עניינים כאשר אחד מהם הוא התייחסות להוראת השעה שפוקעת, להקדים את הפקיעה שלה ועל זה הוועדה בסופו של דבר החליטה לוותר.

שגית אפיק: זה לא נמצא בנוסח שבפניכם.

שגית אפיק: הדבר השני שהוועדה ביקשה הוא לא למנות את חודשי הקורונה במניין ולאפשר הארכה של התקופה ביחס לתשלום מס הרכישה.

שגית אפיק: רשות המסים, למיטב הבנתי, מתנגדת גם לשינוי המודל ומעדיפה לקבוע רק מועד ולא שהתקופה לא תיספר.

שגית אפיק: היא גם מתנגדת לתאריך שהוועדה קבעה, שזה דחייה ל-28 בפברואר.

גיא גולדמן: זה נכון.

גיא גולדמן: כדי שההצעה הזאת תעבור בלי עלות תקציבית, הדרך ללכת בה היא הדרך שמטפלת בתאריך.

גיא גולדמן: ללכת על המתווה הקודם שנחקק על אותה הוראה ולדחות אותה בתקופה קצרה כדי שתביא לעלויות זניחות כי אחרת אנחנו צריכים מקור תקציבי להצעה.

שגית אפיק: תגיד לנו לאיזה תאריך אתה מתייחס.

גיא גולדמן: לפי הבדיקה של אגף התקציבים.

שגית אפיק: הוא אמר שהם מסרבים גם לשינוי המודל של אי ספירת התקופה וגם למועד ההארכה שקבענו, בשל עלויות תקציביות.

שלמה קרעי: לאחד מהדברים אתם כן מסכימים?

גיא גולדמן: מה זאת אומרת לאחד מהדברים?

שגית אפיק: הם מסכימים להארכה קצרה יותר, עד ינואר.

גיא גולדמן: למען האמת זה דצמבר.

שגית אפיק: כל יום זה מתקצר.

שגית אפיק: אל תיתן לי עוד כמה ימים לדבר אתם כי זה יחזור אחורה.

משה גפני: ממילא הם לא מדברים אתך.

שלמה קרעי: גיא, אמרת שנבחן את הנושא ששבעת החודשים המקוריים יהיו בנוסח שרצינו, שלא יימנו כל שבעת החודשים.

שגית אפיק: לזה הם מתנגדים.

שלמה קרעי: בלי ההארכה.

שגית אפיק: הם מתנגדים.

גיא גולדמן: זאת עלות.

שלמה קרעי: הוא אמר לי אז שהוא בוחן את זה.

גיא גולדמן: בחנו את הכול.

גיא גולדמן: גם הוראת השעה נבחנה בכל מיני כיוונים – קיצור, הארכה, מה שאתם רוצים.

שגית אפיק: עת התשובות הגיעה.

גיא גולדמן: אנחנו מנסים למצוא פתרון.

משה גפני: נגמרה הסאגה הזאת.

משה גפני: אנחנו הצענו בפעם הקודמת ואני מציע את זה עכשיו, ואני מציע לחברים להצביע על הנוסח הזה כמו שהוא.

משה גפני: אנחנו מדברים על קריאה ראשונה ואני מבקש שלא תתנגדו.

משה גפני: אנחנו מתחייבים – אמרתי את זה בישיבה הקודמת – לשבת אתכם לקראת הקריאה השנייה והשלישית אבל קודם להעביר את זה בקריאה ראשונה.

משה גפני: אנחנו לא יודעים מה יהיה אחר כך ולכן קודם להעביר את זה בקריאה ראשונה.

משה גפני: אתם לא יכולים כל הזמן להגיד לא ולא ולא.

יפתח עשהאל: אדוני היושב ראש, במתכונת הנוכחית, בנוסח הנוכחי של הצעת החוק, אנחנו מתנגדים לנוסח הנוכחי.

משה גפני: חידוש.

משה גפני: אבל אתם לא יכולים לבוא אחרי שלוש ישיבות ולומר שאתם מתנגדים.

משה גפני: אני הצעתי הצעה.

יפתח עשהאל: אני ממשיך את העמדה שהוצגה כאן בישיבות הקודמות.

יפתח עשהאל: הארכה, לפי החישובים שעשינו לאורך השבוע, עד מארס, עד ה-28 בפברואר, היא בעלות תקציבית של כ-41 מיליון שקלים.

שלמה קרעי: מי עושה לכם את החישובים?

מיקי לוי: הרי הכסף מגיע בסופו של דבר.

מיקי לוי: זאת רק דחייה.

שלמה קרעי: מישהו משקיע ולא רוצה למכור, הוא לא ימכור בחודשיים האלה.

גיא גולדמן: מה שחבר הכנסת אומר זה חשוב ואנחנו רוצים להגיב ולומר שלפי נתונים שהוצאנו אין בעיה מיוחדת בקורונה שמחמירה מצב.

שלמה קרעי: יש.

שלמה קרעי: יש הרבה פניות.

משה גפני: זה מתחיל לבזות אותנו.

משה גפני: אנחנו חוזרים על אותו ויכוח.

משה גפני: אנחנו מקבלים פניות מהציבור, אנחנו יודעים שיש בזה בעיה מאוד מאוד קשה והם חוזרים על זה שהם הוציאו את זה למשקיעים וראו שיותר דירות נמכרו, לא לציבור הרחב.

משה גפני: הציבור הרחב סובל מזה.

משה גפני: אנחנו חוזרים על הוויכוח.

גיא גולדמן: אני אומר דבר אחר אדוני.

משה גפני: לא משנה.

משה גפני: אני כבר לא בדיאלוג.

מיקי לוי: אני רוצה להקריא ברשותך משהו שקיבלתי עבור ועדת הכספים ותקשיבו טוב כי אלה האזרחים שבוכים: "לכבוד חבר הכנסת מיקי לוי ראיתי את שידורי ועדת הכספים ביום שלישי שעבר לגבי דחיית תשלום מס הרכישה.

מיקי לוי: אני רוצה להודות לכם על המלחמה שאתם נלחמים למעננו.

מיקי לוי: אני משפר דיור ורכשתי דירה שבוע לפני הקורונה.

מיקי לוי: מאז אני מנסה למכור את דירתי הישנה ונתקל בקשיים.

מיקי לוי: כל מי שמגיע, מזכיר לי שזה זמני, קורונה, ושרצוי שאני אעשה לו הנחה גבוהה וכולי וכולי וכולי".

מיקי לוי: הוא בוכה דם.

מיקי לוי: הוא לא מצליח למכור את הדירה שלו.

משה גפני: כולם.

משה גפני: אנחנו מקבלים פניות.

מיקי לוי: גיא, אנחנו לא ניתן לכם.

מיקי לוי: אתם רוצים לקלקל אתנו את היחסים, בבקשה.

גיא גולדמן: זה לא קשור ליחסים.

מיקי לוי: אין בעיה.

מיקי לוי: אנחנו כאן הרבה זמן.

מיקי לוי: כל הסיפור הוא רק דחייה.

מיקי לוי: לא בורחים מתשלום.

מיקי לוי: אל תספרו לי על 41 מיליון שקלים.

ינון אזולאי: גילוי נאות.

ינון אזולאי: אימא שלי מנסה למכור דירה ממארס.

ינון אזולאי: אפילו טלפון הוא לא מקבלת.

ינון אזולאי: נתנה למתווכים.

ינון אזולאי: זאת לא רק היא אלא עוד אנשים.

ינון אזולאי: אל תספרו לנו את הסיפור הזה.

ינון אזולאי: זה סיפור שהוא לא נכון.

מיקי לוי: אנשים לא רוצים למכור?

גיא גולדמן: לפני שבועיים הוועדה העבירה הטבות מס לישובים, לעכו ולעוד ישובים, והייתה כאן הסכמה פה אחד ואם אני זוכר, זה עבר ברוב של 90 חברי כנסת בקריאה ראשונה.

גיא גולדמן: זה כנראה התיקון עם ההסכמה הכי רחבה שהייתה כאן.

גיא גולדמן: גם לתיקון שכנראה לא יכול להיות יותר מובהק ממנו, כנראה, לעמדתם של חברי הכנסת, נמצא מקור תקציבי.

שגית אפיק: אתה רומז לנו שאם נעביר את זה ב-50 חברי כנסת אתם תמצאו במקרה מקור תקציבי או שה-40 מיליון לא יהיו 40 מיליון?

שגית אפיק: מה בעצם אתה אומר לחברי הוועדה?

שגית אפיק: אם כבר העלית את עכו, אתם מסתדרים עם עכו, עם התאריכים?

שגית אפיק: זה עובד?

גיא גולדמן: כן.

שגית אפיק: זה התחיל להיות מיושם?

שגית אפיק: זה מסודר?

גיא גולדמן: כן.

גיא גולדמן: גם ישובים שונים שפנו אלינו.

שגית אפיק: גם מבואות יריחו יקבלו בעזרת השם?

גיא גולדמן: כן.

גיא גולדמן: בעזרת השם.

מיקי לוי: תסבירו לי חבריי הכלכלנים.

מיקי לוי: מדובר בדחייה.

מיקי לוי: הכסף בסופו של דבר יגיע.

מיקי לוי: אני לא מבין את זה.

מיקי לוי: דעתי אינה נחה.

שלמה קרעי: לא בטוח שהוא יגיע.

שלמה קרעי: אם זה משקיע, הוא לא ימכור גם בחודשיים האלה.

מיקי לוי: שר האוצר רוצה משקיעים כדי להניע את גלגלי המשק של שוק הנדל"ן?

מיקי לוי: הכול קופא.

מיקי לוי: כל המשק קופא.

משה גפני: אני מבקש להקריא את הנוסח כפי שהוא נכתב, כפי שהוא היה כאן בדיונים.

משה גפני: אני רוצה לסכם את החלק הדיוני בעניין הזה.

משה גפני: תקשיבו לי, אני אמנם חבר כנסת ויושב ראש ועדת הכספים, אנחנו לא אומרים לוותר על הכסף.

משה גפני: אנשים ישלמו את הכסף וישלמו את המס.

משה גפני: אנחנו עשינו את החוק הזה, הארכנו את המועד, אמרנו שכאשר בן אדם צריך למכור את הדירה השנייה, הוא קנה דירה, הוא רוצה להחליף, זה לוקח זמן.

משה גפני: קיצרנו את המועד.

משה גפני: אמרנו לא 24 כמו במס שבח אלא 18 חודשים.

משה גפני: פתאום הגיעה הקורונה ואנחנו כולנו, כל חברי הוועדה, ואני מתאר לעצמי שכל חברי הכנסת, מקבלים פניות מאנשים שהם לא מצליחים למכור.

משה גפני: הנה, הדוגמה המזעזעת זה מה שאומר חבר הכנסת אזולאי, אימא שלו מנסה למכור דירה והיא לא מצליחה, היא לא מקבלת טלפונים.

משה גפני: אתם כל הזמן מסתמכים על דבר שהוא איננו רלוונטי למה שמעניין אותנו.

משה גפני: אתם מסתמכים על דירות להשקעה.

משה גפני: אתם לא מדברים על איש פשוט או על אישה פשוטה שקנו דירה אחרת ורוצים למכור את הדירה שלהם.

משה גפני: אנחנו מקבלים פניות אחת אחרי השנייה.

משה גפני: מה שהקריא חבר הכנסת מיקי לוי, זאת דוגמה להמון פניות שאנחנו מקבלים.

משה גפני: אנחנו לא מבקשים 41 מיליון שקלים.

משה גפני: אל תעבדו עלינו.

משה גפני: כולם למדו כאן ליבה, אני לא, אבל כולם למדו ויודעים.

משה גפני: איך מגיעים ל-41 מיליון שקלים בדבר כזה?

משה גפני: בסדר, מותר לכם להגיד מה שאתם רוצים.

משה גפני: זה לא רלוונטי.

משה גפני: גף התקציבים מתנגד, בסדר, יופי.

משה גפני: להזיז כאן עפרון ממקום למקום אתם מתנגדים כי זה עולה הרבה כסף ואתם תגידו שזה 16 מיליון שקלים.

משה גפני: .

משה גפני: אנחנו הצענו הצעה.

משה גפני: ויתרנו על חלק גדול מהדברים.

משה גפני: אמרנו, בסדר, לא רוצים לריב אתכם יותר מדי.

שגית אפיק: קיצרנו גם את התקופה שביקשנו.

משה גפני: כן.

משה גפני: לא רק בסעיף הזה אלא היו עוד סעיפים.

משה גפני: ויתרנו.

משה גפני: אמרנו, בסדר, הרי החוק המקורי היה שאתם תהיו חייבים לתת דחייה בשעת חירום בישובים שנמצאים במקום שצריך לקבל דחייה.

משה גפני: ויתרנו על זה.

משה גפני: אמרנו שהסמכות עוברת אליכם ואנחנו רוצים יחסים טובים ורוצים מערכת נורמלית.

משה גפני: אם אתם באים אלינו ואתם הופכים אותנו לכאלה שאנחנו לא מבינים מה שאתם אומרים, זה בסדר, גם זאת דרך.

משה גפני: 41 מיליון שקלים, איך הגיע הסכום הזה?

משה גפני: לא חשוב.

משה גפני: אל תגידו לנו תירוצים, זה בכלל לא מעניין, אנחנו לא מאמינים לכם.

משה גפני: זה לא רלוונטי.

משה גפני: אמרנו את מה שאמרתי בישיבה הקודמת.

משה גפני: אני מבקש שנעביר את זה.

משה גפני: אנחנו לא יודעים מה יהיה בהמשך ואני מבקש בין הקריאה הראשונה לקריאה השנייה והשלישית לקיים את הדיון בינינו אבל נקיים דיון.

משה גפני: לא שאתם תשבו כאן ותגידו שנדבר עם היועצת המשפטית ואתם בכלל לא מדברים אתה.

משה גפני: אתם רוצים בשיטה הזאת?

משה גפני: בשיטה הזאת.

משה גפני: אני לא יודע מי מאתנו יהיה בכנסת הבאה אבל אם אני אהיה בכנסת הבאה, אני לא אתן לכם יותר את ההשתוללות הזאת.

משה גפני: אנחנו ברי שיח.

משה גפני: אנחנו לא עושים דברים נגדכם אלא אתם כל הזמן עושים דברים נגדנו.

משה גפני: לכן אני מבקש להקריא את זה, אנחנו נצביע על זה ואתם תגידו שצריך 50 חברי כנסת, אז ננסה לגייס אותם.

יפתח עשהאל: אדוני היושב ראש, גם נדרש להצביע על מקור תקציבי בנוסח המקורי.

יפתח עשהאל: בנוסח הנוכחי נדרש להצביע על מקור תקציבי, לאור העלות התקציבית.

משה גפני: מהכסף של מבקר המדינה.

משה גפני: מבקר המדינה הביא 28 מיליון שקלים שזה במקסימום העלות.

משה גפני: אני מציע לקחת את זה משם.

ינון אזולאי: עד סוף היום אני מארגן לך עוד 13 מיליון שקלים.

משה גפני: כן.

משה גפני: אפשר לארגן אבל אין 41 מיליון.

משה גפני: הם יחשבו שאנחנו מאמינים להם.

ינון אזולאי: נוכל להשתמש בזה אחר כך למשהו אחר.

מיקי לוי: יש דחיית תקציב.

מיקי לוי: זה הכול.

מיקי לוי: דחיית תשלומים.

שלמה קרעי: ממשלת החילופים הולכת להיגמר.

שלמה קרעי: היא הייתה אמורה לעלות עוד הרבה כסף בשלוש השנים הקרובות.

מיקי לוי: כל הסיפור הוא דחייה של תשלומי המס.

מיקי לוי: זה הכול.

מיקי לוי: אנחנו נחכה לכם במאי ומאי יגיע.

מיקי לוי: בסדר.

מיקי לוי: אין בעיה.

גיא גולדמן: אני מציע, בהמשך למה שאמר חבר הכנסת אזולאי, שאם אתה מצביע, תגיש רוויזיה בשאיפה שנגיע להסכמה על המקור.

שגית אפיק: אנחנו שבועיים ממתינים להסכמה.

גיא גולדמן: בכל זאת תהיה היום הצבעה.

משה גפני: אני אצביע.

משה גפני: אני לא מגיש רוויזיה.

משה גפני: אני לא מביא את זה למליאה עד שלא תהיה הסכמה.

משה גפני: לא רוויזיה.

משה גפני: אם הייתם מדברים אחרת, הייתי מגיש רוויזיה.

משה גפני: אני לא חושב שצריך להגיש רוויזיה.

משה גפני: אני מציע גם לחברים שלי לא להגיש רוויזיה.

משה גפני: אני לא אביא את זה למליאה לקריאה ראשונה עד לא נשב אבל אם יהיה מצב כזה שבו אתם תגידו אנחנו יושבים ובסוף אתם לא יושבים ומגיעים לוועדה ומספרים סיפורים – זה לא יהיה.

משה גפני: זאת לא רוויזיה.

משה גפני: אני לא אביא את זה.

משה גפני: אני צריך להביא את זה למליאה, אבל אני אומר כאן לפרוטוקול שאני לא אביא למליאה עד שלא תשבו.

שגית אפיק: היושב ראש, שיציעו את ההסכמה שהם רוצים להציע.

שגית אפיק: שיציעו אותה עכשיו.

שגית אפיק: בואו נשמע מה הם מציעים.

מיקי לוי: תגידו מה אתם מציעים.

שגית אפיק: שבועיים אנחנו ממתינים שתציעו לנו פשרה אחרת.

שגית אפיק: על מה נשב אתכם אחרי שהוא יצביע?

שגית אפיק: הייתי רוצה להבין.

גיא גולדמן: יש שני חלקים לפתרון.

גיא גולדמן: חלק אחד הוא להתכנס לדחיית המועד שהיה 31 באוקטובר ולדחות אותו.

שגית אפיק: למתי?

גיא גולדמן: יש שתי אפשרויות.

גיא גולדמן: או שזה יהיה מועד שיביא לעלויות זניחות שלא מצריכות מקור תקציבי.

שגית אפיק: למשל?

שגית אפיק: נובמבר?

שגית אפיק: תנקוב.

שגית אפיק: גיא, אתה רוצה לשבת אתנו אחרי כן, תגיד מה תגיד אחרי.

גיא גולדמן: 31 בדצמבר.

שגית אפיק: עד 31 בדצמבר.

גיא גולדמן: כן.

שגית אפיק: אתם מסכימים.

גיא גולדמן: כן.

גיא גולדמן: גם אגף התקציבים שהוא אחראי מטעם המשרד.

שגית אפיק: לא רק לא המודל שלא לספור את התקופה אלא להישאר באותו מודל שהוועדה התחרטה שהיא הלכה עליו, היא הגיעה למסקנה שהיא עשתה טעות, אנחנו מתחרטים אבל לפעמים יש לנו יכולת לתקן ובמקרה הזה אולי יש יכולת לתקן.

שגית אפיק: אתם מציעים עד 31 בדצמבר.

גיא גולדמן: או דיון פנימי שלנו, דיון מהיר, בשיתוף - - -

שגית אפיק: היו לכם שבועיים לעשות דיון מהיר.

שגית אפיק: איפה היה הדיון המהיר הזה?

שגית אפיק: שבועיים אתה מעכב את ההצבעה על זה.

ינון אזולאי: נתנו לכם לישון בלילות, מנוחת צוהריים, הכול, ולא באתם במשך שבועיים.

ינון אזולאי: הרב גפני, תביא את זה להצבעה לקריאה ראשונה.

גיא גולדמן: זה החוק שהכנסת אישרה שאומר שצריך מקור תקציבי לדברים האלה.

גיא גולדמן: זה לא משהו שבאים אתו מהבית כדי לתקוע דברים.

משה גפני: מה אתה מציע?

מיקי לוי: גיא, תסביר לי למה צריך מקור תקציבי.

מיקי לוי: כולה דחיית תשלום.

גיא גולדמן: לאור העלות.

גיא גולדמן: הממשלה לא יכולה לתמוך.

שגית אפיק: זה בסדר שהממשלה לא יכולה לתמוך אבל אתה לפני כמה רגעים הצעת לחברי הכנסת להצביע ב-50 חברי כנסת על הצעה שהממשלה לא מסכימה.

גיא גולדמן: לא.

גיא גולדמן: ככל שהוועדה מעוניינת להגיע להסכמה עם הממשלה שתתמוך בהצעה.

גיא גולדמן: לכך התכוונתי.

גיא גולדמן: יש את ה-31 בדצמבר, יש את האופציה של 50 חברי כנסת, לא דורש את הסכמת הממשלה.

שגית אפיק: אמרת שתי אופציות.

שגית אפיק: אופציה אחת, הצעת 31 בדצמבר במודל הרגיל הקודם שעשינו.

שגית אפיק: מה האופציה השנייה.

יפתח עשהאל: האופציה השנייה, בהמשך להצעתו של חבר הכנסת קרעי, להכליל חודשיים בתוך שבעת החודשים שייכללו בנוסח שיכיל לא רק את המועד בנוסח הנוכחי אלא חודשיים, להכליל אותם לכלל רוכשי הדירות.

יפתח עשהאל: לכלל משפרי הדיור.

גיא גולדמן: מארס-אפריל.

שלמה קרעי: חודשיים זה תחילתו של משא ומתן?

שגית אפיק: כן.

שגית אפיק: המטרה היא שלא תהיה להם כל עלות תקציבית.

מיקי לוי: אבל אין.

מיקי לוי: יש דחיית תקציב.

מיקי לוי: יש דחיית תשלום.

גיא גולדמן: כמו שמצאנו פתרון לישובים.

שגית אפיק: איזה פתרון מצאתם?

שגית אפיק: אחרי שהצבענו עם 90 חברי כנסת, מצאתם פתרון.

שגית אפיק: זה מה שאתה מציע שיקרה גם כאן?

שגית אפיק: שיצביעו 50 חברי כנסת ואז תמצאו מקור?

גיא גולדמן: לא.

גיא גולדמן: אני אומר שניסינו לשכנע את חברי הוועדה שאין בעיה בקורונה והם לא השתכנעו.

גיא גולדמן: בסדר, לגיטימי, זכותכם.

גיא גולדמן: ניסינו להעמיד מקור באמצעות הוראת השעה – לא הצלחנו.

גיא גולדמן: עכשיו, משמוצו כל האפשרויות, ילכו על הפתרונות, מה שנקרא הפשוטים למציאת מקור תקציבי, הפתרונות הפשוטים והמקובלים שנעשה בהם שימוש בעבר.

גיא גולדמן: זה דיון שהשר יצטרך להחליט.

גיא גולדמן: נביא לו כמה הצעות.

משה גפני: בסדר.

משה גפני: אנחנו הולכים להצבעה ואני אביא את זה למליאה ואתם בינתיים תיתנו תשובות.

גיא גולדמן: למה?

גיא גולדמן: קבענו שניתן תשובות.

יפתח עשהאל: אנחנו רוצים להבהיר את ההצעה שלנו.

יפתח עשהאל: את החודשיים שאנחנו מכלילים בפנים, זה ייתן מענה לאותם קונים.

משה גפני: הסתיים הדיון.

משה גפני: אפשר להקריא.

שגית אפיק: תקריאי את סעיף 3.

שיר שפר: תיקון חוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש – הוראת שעה – תיקוני חקיקה) בחוק הארכת תקופות ודחיית מועדים בענייני הליכי מס ומענקי סיוע (נגיף הקורונה החדש – הוראת שעה – תיקוני חקיקה), התש"ף-2020, בסעיף 3 –

שיר שפר: במקום הסיפה החל במילים "עד יום י"ג בתשרי התשפ"א" יבוא "עד יום ט"ז באדר התשפ"א (28 בפברואר 2021), לא תבוא במניין".

שגית אפיק: כלומר, במקום 30 בספטמבר עד 28 בפברואר.

שיר שפר: תיקון חוק הביטוח הלאומי – הוראת שעה בתקופה שמיום פרסומו של חוק זה ועד יום ז" בטבת התשפ"ג (31 בדצמבר 2022), יקראו את סעיף 174(ב) לחוק הביטוח הלאומי (נוסח משולב), התשנ"ה-1995, כך שאחרי פסקה (2) יבוא: "(3) על אף האמור בפסקה (1), לעניין מי שהשתחרר משירות סדיר על פי חוק שירות ביטחון, בתקופה שמיום ד' בטבת התש"ף (1 בינואר 2020)

שיר שפר: ועד יום ט"ז בטבת התשפ"א (31 בדצמבר 2020), יקראו לגביו את פסקה (1) כך שאחרי "יראו חייל כזכאי לדמי אבטלה" יבוא "במשך שנתיים מייום שחרורו".

שיר שפר: (4) על אף האמור בפסקה (2), לעניין מי שהשתחרר משירות סדיר על פי חוק שירות ביט חון, בתקופה שבין כ"ד בטבת התשע"ט (1 בינואר 2019) ועד יום ט"ז בטבת התשפ"א (31 בדצמבר 2020), יקראו לגביו את פסקה (2), כך שבמקום "שנתיים" יבוא "שלוש שנים".

משה גפני: נשאר הנושא של בנק חברתי.

משה גפני: מה עמדתכם?

גיא גולדמן: מלשכת השר נמסר שהם מתנגדים להכליל תיקון כזה בחוק.

שלמה קרעי: אני מבין שבנק ישראל אומר שיש כמה נקודות שהם רוצים לבחון בסעיף הזה.

שלמה קרעי: אפשר לאשר אותו עכשיו.

שגית אפיק: נשמע את נציגי בנק ישראל, נראה מה הבעיות בסעיף וננסה לפתור.

גיא גולדמן: הטיפול בנושא הזה הוא בחטיבה המקצועית.

גיא גולדמן: הנוסח שנמצא כאן כנראה בכל מקרה לא נותן מענה.

גיא גולדמן: זה תהליך.

גיא גולדמן: אנחנו גם רוצים להתייעץ עם משרד המשפטים על אופן הטיפול בזה.

גיא גולדמן: אתמול נמסר מלשכת השר שגם הם מתנגדים להכללה של הנושא הזה בהצעת החוק הזו.

גיא גולדמן: לכן אנחנו מטפלים.

גיא גולדמן: זה נמצא אצלנו בטיפול.

גיא גולדמן: מתנגדים לקידום מהיר כפי שמוצע.

משה גפני: נעזוב את זה עכשיו.

משה גפני: נראה.

משה גפני: אני אבקש מהם תשובות לקראת הקריאה השנייה והשלישית.

משה גפני: דיבר אתי היועץ המשפטי של משרד האוצר לשעבר, מאוד ביקש ממני להעביר את זה.

משה גפני: לי יש דרך ארץ בפני אנשי משרד האוצר.

משה גפני: הוא אומר שהוא חבר דירקטוריון של עוגן.

מיקי לוי: יואל בריס, אני אתו בקשר.

מיקי לוי: אתמול הוא היה אצלי.

גיא גולדמן: זה הבנק החברתי.

משה גפני: הוא מאוד מבקש את זה.

משה גפני: היות וגם בנק ישראל וגם אתם מבקשים, נוציא את זה עכשיו ונכניס את זה אחר כך.

משה גפני: תנו לנו תשובות.

שלמה קרעי: שייתנו תשובות.

משה גפני: נשמע את בנק ישראל.

אורנה ואגו: שלום.

אורנה ואגו: אנחנו קיבלנו רק אתמול את ההצעה ולא הספקנו להבין אותה.

אורנה ואגו: קראנו אותה אבל לא הספקנו להבין אותה.

אורנה ואגו: לכן לא נוכל להביע עמדה.

אורנה ואגו: ממה שאמרה היועצת המשפטית לוועדה שהקריאה לגבי סעיף מתן הלוואות, אין לנו מושג איך זה קשור ומה המשמעות של זה.

אורנה ואגו: אנחנו לא מביעים עמדה נגד אבל אנחנו גם לא רוצים בשלב הזה להביע עמדה בעד, עד שאנחנו לא מבינים את מהות התיקון.

אורנה ואגו: מעבר לשאלה של הנוסח שעליו ודאי יש לנו הערות, אבל נעיר אחרי שנבין מה אומר הסעיף.

שלמה קרעי: יושב כאן הנציג של הבנק החברתי.

שלמה קרעי: אולי היא תשמע גם אותו.

משה גפני: בבקשה.

משה גפני: אין לנו עניין בנוסח כזה או בנוסח אחר.

משה גפני: יש לנו עניין לעזור לגופים האלה שיוכלו לסייע לאנשים שהם מודרי אשראי וכדומה.

שגיא בלשה: אני מנכ"ל עוגן שמנסה להקים בנק חברתי.

משה גפני: דרך אגב, אתם לא היחידים.

משה גפני: יש עוד.

שגיא בלשה: אנחנו היחידים שנמצאים ברישוי של בנק ישראל.

שגיא בלשה: אנחנו עומדים לקבל את הרישיון של בנק ישראל בחודשים הקרובים.

שגיא בלשה: גם אם נקבל רישיון של בנק ישראל, לא נוכל להפעיל את הבנק החברתי בלי תיקון החקיקה הזה בגלל לקונה היסטורית משנות ה-70 שבחוק מע"מ.

שגיא בלשה: אין למלכ"ר אפשרות להיות בנק ולכן כדי שמלכ"ר יוכל להיות בנק, צריך את תיקון החקיקה המאוד קטן הזה.

שגיא בלשה: הוא לא נוגע לאף אחד.

שגיא בלשה: אין אף ארגון אחר שזה חל עליו.

שגיא בלשה: אנחנו מסוגלים להנגיש מאות מיליונים לאוכלוסיות מודרות ומוחלשות אבל חייבים את התיקון הקטן הזה.

שגיא בלשה: היום בנק לא יכול להיות מלכ"ר ומלכ"ר לא יכול להיות בנק.

שגיא בלשה: זה משהו היסטורי משנות ה-70.

שגית אפיק: אבל יש עוד בנקים חברתיים בהקמה.

שגיא בלשה: לא.

שגיא בלשה: יש אגודות אשראי.

שגיא בלשה: זה משהו אחר לגמרי.

שגיא בלשה: אנחנו בנק ממש.

שגיא בלשה: אנחנו לקראת קבלת רישיון מבנק ישראל ונמצאים אתו במגעים שנתיים וחצי ואנחנו בסוף התהליך.

שגיא בלשה: לכן אנחנו חוששים שאם הכנסת תתפזר, זה יעכב את הקמת הבנק הזה.

משה גפני: גברת ואגו, את הקשבת למה שהוא אמר?

אורנה ואגו: כן.

משה גפני: הוא אומר שהם במשא ומתן אתכם והם לקראת סיום המשא ומתן.

משה גפני: הבעיה היא שיש לקונה בחוק, לקונה ישנה, וזה צריך להיות מלכ"ר.

אורנה ואגו: אם הלקונה הזאת הייתה ידועה לכם, אני חושבת שהיה מקום לשתף אותנו בשלב יותר מוקדם.

אורנה ואגו: אין לנו רצון לא לאשר להם לפעול.

אורנה ואגו: אנחנו לא עובדים אתם שנתיים וחצי כדי לא לאפשר להם לפעול, אבל אנחנו צריכים להבין את המשמעות ומה ההיקף של זה.

אורנה ואגו: זאת לא שאלה רק של נוסח.

אורנה ואגו: אני חושבת שאדוני הבין אותי לא נכון.

אורנה ואגו: אמרתי מעבר לשאלה של נוסח כי הנוסח לא ברור היום, יש לנו גם שאלה שאנחנו לא מבינים את המהות.

משה גפני: אני אומר לך את המהות ואני רוצה תשובה.

אורנה ואגו: לא.

אורנה ואגו: אי אפשר.

אורנה ואגו: הם רוצים לתת הלוואות ואני צריכה לשבת עם רשות המסים כדי להבין למה הסעיף הזה מונע מהם לתת הלוואות ואני לא אעשה את זה על רגל אחת.

שגיא בלשה: הוא לא מונע מאתנו לתת הלוואות.

שגיא בלשה: הוא מונע מאתנו להיות בנק.

שגית אפיק: גיא, תוכל להסביר לנו את ההגדרה של מוסד כספי בחוק מס ערך מוסף כפי שהיא מתפרשת על ידכם?

שגית אפיק: למעשה אנחנו מתקנים כאן את ההגדרה.

גיא גולדמן: אם אני מבין נכון, לא מיצינו, כפי שנאמר כאן, את הדיון בנושא.

גיא גולדמן: כל גוף שמפוקח על ידי בנק ישראל כבנק, הוא מוסד כספי.

גיא גולדמן: להבנתי זאת הבעיה.

גיא גולדמן: לא מיצינו את הדיון ולא ניתחנו את ההשלכות של זה, אבל זה עיקר העניין.

משה גפני: כמה זמן אתם צריכים לדיון הזה?

אורנה ואגו: אתה שואל את בנק ישראל?

משה גפני: אני שואל את רשות המסים.

שלמה קרעי: וגם את בנק ישראל.

משה גפני: ממילא גם את בנק ישראל.

גיא גולדמן: הדבר הראשון שאנחנו עושים כשאנחנו יוצאים מהחדר הזה, מדברים על מס רכישה.

גיא גולדמן: אנחנו עמוסים.

שלמה קרעי: גיא, זה יעזור לאנשים לקבל הלוואות ולרכוש את הבתים ואולי זה יפחית מה-41 מיליון שקלים.

גיא גולדמן: אני אומר שהנושא הזה, כבר הוגשה לנו בקשה להחלטת מיסוי והנושא לנו מוכר.

גיא גולדמן: אנחנו נשב גם עם בנק ישראל.

שגית אפיק: יש לכם דרך ופרשנות?

גיא גולדמן: לא.

שגית אפיק: בישיבה הקודמת התלבטנו אם זה דורש תיקון חקיקה.

שגית אפיק: זה דורש תיקון חקיקה בכל מקרה כי זה מופנה לחוק בנק ישראל, הגדרת מוסד כספי.

שגית אפיק: זאת לא החלטה מינהלית.

שגית אפיק: לא תוכלו בפרשנות.

גיא גולדמן: ככל הנראה לא.

גיא גולדמן: אני לא יודע מה לוח הזמנים של הפעילות אבל צריך גם להבין את לוח הזמנים.

גיא גולדמן: אפשר גם לעשות תיקון חקיקה גם אחר כך.

שגית אפיק: מאוחר.

שגית אפיק: בוודאי.

שגית אפיק: בסופו של דבר, אדוני, לך ממילא אין עדיין רישיון.

שגית אפיק: זאת אומרת, זה תיקון חקיקה שמקדים את המאוחר כיוון שמבחינה מעשית אתה ממילא לא יכול כרגע לבצע את הפעילות.

משה גפני: אם אני מסתמך על יואל בריס, על מה שהוא אמר לי וכתב לי, ומה שהוא כנראה אמר גם לחברים אחרים, הוא אומר לי שהם מסייעים לאנשים בהלוואות, אנשים שהם מודרי בנק.

שלמה קרעי: ללא ריבית.

משה גפני: כן.

משה גפני: לא עוזרים להם.

משה גפני: אתמול היה דיון לגבי העניין הזה של השוק השחור, השוק האפור.

משה גפני: הם יכולים, אם הם הופכים להיות כמו בנק, הם הופכים להיות כאלה שיכולים לתת הרבה מאוד הלוואות ולהציל הרבה מאוד אנשים.

משה גפני: לכן זה בוער.

משה גפני: אם זה נכון – ואת יודעת, יואל בריס ישב כאן הרבה מאוד ואנחנו הסתמכנו על הדברים שלו – מה שהוא אומר, אתם לא יכולים להתייחס לעניין באדישות.

משה גפני: אתם יכולים לחלוק עליו.

גיא גולדמן: לא מתייחסים אליו באדישות.

משה גפני: אתם יכולים להגיד שהיועץ המשפטי הנוכחי של משרד האוצר חושב שזה לא יעזור לאנשים.

משה גפני: היה לנו דיון אתמול.

משה גפני: אנחנו עומדים מול אנשים שעומדים בשוק האפור ובשוק השחור.

משה גפני: הם אומרים – כך או מר יואל בריס ולא רק הוא – שאנחנו ניתן הרבה מאוד הלוואות, נקבל גם הרבה מאוד תרומות כי הם מתבססים על תרומות, הם מתבססים על כך שאין להם כוונות רווח.

משה גפני: הם נותנים הלוואות בלי ריבית.

משה גפני: אם זה נכון, זה בוער מאוד.

משה גפני: אתם לא יכולים להיות אדישים לעניין הזה.

משה גפני: זה לא עולה כסף למדינה, אתם לא צריכים להוציא כסף מקופת האוצר והם יכולים לעשות את העבודה.

משה גפני: לכן זה דחוף.

גיא גולדמן: לא התכוונתי להגיד שאנחנו אדישים.

גיא גולדמן: ממש לא.

גיא גולדמן: זה בטיפול.

גיא גולדמן: התכוונתי לומר שאנחנו רוצים למצות את הטיפול בזה, כפי שאמרה חברתי.

ינון אזולאי: שואל היושב ראש כמה זמן לוקח לכם.

שלמה קרעי: בואו נשאיר את זה בחוק ולקראת קריאה שנייה ושלישית נחזור לזה.

משה גפני: יש לנו בעיה עם הקריאה הראשונה.

משה גפני: יש כאן הרבה דברים.

משה גפני: אני רוצה להגיע לפתרון על מס רכישה.

משה גפני: אנחנו יכולים להוסיף את זה כי אם תהיה הסכמה רחבה, גם אם יטענו נושא חדש, אני מביא את זה לוועדת הכנסת.

שלמה קרעי: אני רגוע כי אני רואה שזה בוער גם בך.

אורנה ואגו: גם אנחנו מאוד מעריכים את יואל בריס ומעריכים מאוד את אנשי עוגן.

אורנה ואגו: לא עושים תיקון מעכשיו לעכשיו.

אורנה ואגו: אנחנו מבקשים לקבל שבוע ולגבש את העמדה שלנו.

משה גפני: אין בעיה.

משה גפני: קיבלתם.

אורנה ואגו: אנחנו לא יכולים להגיד שאנחנו לא מתנגדים בלי להבין מה אנחנו רואים לנגד עינינו.

משה גפני: קיבלתם שבוע.

משה גפני: עורכת הדין ואגו, קיבלת את השבוע.

משה גפני: אני מבקש, אם את יכולה, על פי רוב בנק ישראל עובד מהר, אני מבקש שלא תזניחו את העניין הזה.

משה גפני: תדברו גם עם רשות המסים שהם אנשים טובים חוץ מאשר הם מגיעים לוועדת הכספים.

משה גפני: תנסי להגיע אתם כי אם זה נכון, ואני מתאר לעצמי שזה נכון, הוא אומר שאת ההשראה הוא קיבל מהדיונים כאן בחוק הגמ"חים על הלוואות בלי ריבית וכל מה שנלווה לעניין הזה, אם זה נכון, אנחנו סתם מזניחים דבר שיכול לעשות טוב לאנשים שנמצאים בשוק האפור ובשוק השחור והם נמצאים שם בגלל הקורונה.

משה גפני: לכן יש לזה דחיפות עצומה.

משה גפני: אנחנו כמדינה, מה שאנחנו עוזרים להם ומסייעים להם, זה בסדר, אבל אנחנו יודעים שזה לא פותר את הבעיות וזה יכול לתרום תרומה רבה.

משה גפני: לכן זה דחוף.

משה גפני: אנחנו לא נרוץ מהר.

משה גפני: יש לך שבוע ובעוד שבוע נביא את זה לקריאה שנייה ושלישית.

שגית אפיק: למעשה אתה מוריד את זה.

משה גפני: כן.

משה גפני: עכשיו אבל אני מודיע שאנחנו נביא את זה בהמשך.

שגית אפיק: הערכת עלות שלכם היא 41 מיליון שקלים חדשים.

גיא גולדמן: כן.

שגית אפיק: בנוסף אתם מתנגדים ולכן ההצעה הזאת תהיה הצעה תקציבית נכון לעכשיו.

גיא גולדמן: נכון לעכשיו.

גיא גולדמן: אנחנו מקווים שתוכלו לתקן את העניין הזה.

משה גפני: אנחנו מצביעים על הצעת חוק דחיית מועד תשלום מסים בעת מצב מיוחד בעורף (תיקוני חקיקה), התשפ"א-2020 כפי שהוקרא על ידי היועצת המשפטית.

משה גפני: את מה שהורדנו, הורדנו, את השינוי שעשינו, עשינו.

משה גפני: הורדנו הרבה דברים ושינינו הרבה דברים לבקשת משרד האוצר.

משה גפני: אני אמרתי שאני מבקש לקראת הקריאה השנייה והשלישית להגיע להסכמות.

משה גפני: מי בעד אישור הצעת החוק?

משה גפני: מי נגד?

משה גפני: מי נמנע?

משה גפני: אושר

משה גפני: הצעת החוק אושרה כפי שהוקראה על ידי היועצת המשפטית.

משה גפני: אני מאוד מודה לכם ואני מבקש, אם אתם יכולים לתת לנו תשובות על הדברים האלה, כי זה מאוד חשוב.

משה גפני: תודה רבה.